Boererate.com: Ernstige uitwendige bloeding
Wonde met ernstige uitwendige bloeding is soms so traumaties dat mens vergeet van wat jy moet doen.
Onthou die belangrikste is altyd asemhaling. Begin onmiddellik met kunsmatige asemhaling indien nodig. Kyk ook dat die lugweë oop is en oop bly. Gee dan aandag aan die wond.
Ernstige bloeding moet sodra moontlik behandel word. Soms kan jy net die bloeding verminder en nie stop nie, maar dit is soms genoeg om ’n lewe te red.
Behalwe ernstige bloedverlies sal die persoon ook die simptome en tekens van skok toon, kla dat hy dors is, duiselig voel, die persoon se vel kan koud en klam voel, die pols word vinniger maar swakker, die persoon is rusteloos en praat dalk aanhoudend en die asemhaling raak vlakker.
Kry die persoon so gou moontlik by ’n hospitaal. 2 vas ná bejaarde se lyk in huis in Sedgefield gevind is | Netwerk24
2 vas ná bejaarde se lyk in huis in Sedgefield gevind is
Deur Jackie Kruger 17 September 2019 14:44
Twee mans is in hegtenis geneem nadat die lyk van ’n 80-jarige man Maandag in sy huis in Paul Krugerstraat in Sedgefield in die Suid-Kaap gevind is.
’n Inwoner het Maandag omstreeks 22:00 op die man se lyk afgekom, sê kapt. Malcolm Pojie, polisiewoordvoerder, in ’n verklaring.
Volgens Pojie is twee verdagtes binne ure ná die voorval in die woonbuurt Smutsville in hegtenis geneem.
Die inwoner wat die man se lyk gevind het, het opgemerk dat die oorledene se hond in die straat ronddwaal. Dit was vir die inwoner vreemd en hy het besluit om ondersoek in te stel.
Hy het die man se huis ingegaan en op die lyk afgekom. Die man was reeds dood. Sy hande was met ’n stuk lint agter sy rug vasgebind en daar was ’n lap in sy mond. Sy mond is met dieselfde stuk lint toegebind.
Sy hande was met ’n stuk lint agter sy rug vasgebind en daar was ’n lap in sy mond.
Pojie sê die verdagtes het items soos ’n DStv-dekodeerder, ’n mes en ’n persoonlike dagboek gesteel en op die vlug geslaan.
Die ondersoek het die polisie na ’n huis in die nabye Smutsville gelei waar die gesteelde items gevind is. Twee mans in hul laat twintigs is in hegtenis geneem. Hulle sal na verwagting later vandeesweek in die landdroshof in Knysna verskyn op aanklagte van moord en huisbraak.
Die oorledene se naam is nog nie bekendgemaak nie omdat al sy naasbestaandes nog in kennis gestel moet word.
’n Lykskouing sal gedoen word om die oorsaak van sy dood te bepaal.
* Die man is die tweede bejaarde wie se lyk binne 48 uur in die Suid-Kaap in sy huis gevind is. Sondag is die lyk van ’n afgetrede NG predikant, John Barnard (87), in sy huis in Gouritsmond tussen Mosselbaai en Albertinia gevind. Hy is na verneem word aangerand. ’n Verdagte is in hegtenis geneem.
Meer oor: Polisie | Kapt. Malcolm Pojie | Sedgefield | Suid-Kaap | Moord | Vermoor | Bejaarde
Mans aangekeer ná hulle vrou (75) glo beroof, verkrag
3 vas ná moord op bejaarde
Verkragter is ‘wolf in skaapsklere’
Raadslid vind uit dit was glo sy broer wat bejaarde aanval